  Майя Бывальцева 3-тӥ гудырикошконэ Удмуртиын спортэн вырись семьяослэн элькун вожвылъяськонзылэн йылпумъян люкетэз ортчоз. Отчы 20 пала команда пыриськоз, ивортэ улосвылысь физкультурая, спортъя но егитъёсын ужан политикая министерстволэн пресс-службаез. Командаын ньыль адями луэ: анай, атай но 7–14 аресъем кык нылпиос. Соос ГТО эстафетаын, «Весёлые старты» эстафетаын, турист сюрес вылын быгатонлыкъёссэс возьматозы. Ӵошатсконъёс Сарапул ёросысь Сигаево черкогуртлэн «Юбилейный» стадионаз ортчозы. Ужрадэз сӥё-дано усьтон 11 часлы чакламын. Пусъём, «Спортивная семья» вожвылъяськон Удмуртиын 2015-тӥ арысен ортчытъяське ни. Солэн быръён люкетаз муниципал кылдытэтъёсын котькуд ар 300 пала семьяос пырисько. Тегъёс: Спорт Сарапул Удмуртия пиналъёс семья ГТО  